Ο **Σαλβατόρε "Σάμι" Γκραβάνο** (αγγλικά: **Salvatore "Sammy" Gravano**, γενν. 12 Μαρτίου 1945) είναι Αμερικανός πρώην γκάνγκστερ και πληροφοριοδότης κατά της Οικογένειας Γκαμπίνο και του Τζον Γκότι. Μπήκε σε πρόγραμμα προστασίας από το FBI, αλλά αποχώρησε με την θέληση του και αργότερα συνελήφθη για λαθρεμπόριο ναρκωτικών στην Αριζόνα και φυλακίστηκε. Μετά την αποφυλάκιση του το 2017, ο ίδιος ξεκίνησε κανάλι στην διαδικτυακή πλατφόρμα YouTube και έγινε δημοφιλής εκεί, ακολουθώντας το παράδειγμα του Μάικλ Φραντσίζ.

Πρώτα χρόνια και εγκληματική σταδιοδρομία
-----------------------------------------

Ο Σαλβατόρε Γκραβάνο γεννήθηκε στις 12 Μαρτίου 1945 στο Μπένσονχερστ του Μπρούκλιν. Ήταν δυσλεξικός και δεν τα πήγαινε καλά στο σχολείο. Κατάφερε να γίνει γνωστός για την παράτολμη συμπεριφορά του και έμπλεξε από νωρίς με τις συμμορίες. Αρχικά, ο Γκραβάνο υπήρξε μέλος της Οικογένειας Κολόμπο, αλλά τελικά κατέληξε στην Οικογένεια Γκαμπίνο. Αμέσως έγινε φίλος με τον φιλόδοξο Τζον Γκότι, ο οποίος στόχευε να δολοφονήσει το αφεντικό της Οικογένειας Πολ Καστελλάνο.

Μετά την δολοφονία του Καστελλάνο το 1985, ο Γκραβάνο προβιβάστηκε σε Κάπο (Caporegime) της Οικογένειας και λίγο μετά σε υπαρχηγός με τον Γκότι ως αφεντικό. 

Το 1991, ο Γκραβάνο κατέθεσε εναντίον του Γκότι, αφού το FBI τον πληροφόρησε ότι ο Γκότι τον είχε χαρακτηρίσει με υβριστικούς χαρακτηρισμούς. Ο Γκραβάνο τελικά ομολόγησε ότι διέπραξε 19 φόνους. Του δόθηκε 5ετής ποινή φυλάκισης, αλλά τελικά έκανε λιγότερο από 1 χρόνο σε ομοσπονδιακή φυλακή και αποφυλακίστηκε το 1994.

Αριζόνα και παρουσία στο διαδίκτυο
----------------------------------

Το 1994, ο Γκραβάνο μπήκε σε πρόγραμμα προστασίας από το FBI και μετακόμισε στην Αριζόνα.  Άφησε το πρόγραμμα το 1995 και έγραψε το βιβλίο "Underboss" μαζί με τον συγγραφέα Πίτερ Μας.  Η Τζάκι Κολούτσι, αδερφή θύματος του Γκραβάνο, επικαλέστηκε ομοσπονδιακούς νόμους, απαγορεύοντας ο Γκραβάνο να έχει κέρδος από τις πωλήσεις του βιβλίου.  Ο Μας δήλωσε ότι ο μαφιόζος αδερφός της Κολούτσι ήταν οδό "κάθαρμα" ήταν και ο Γκραβάνο. Λίγο αργότερα, ο Γκραβάνο ξέφυγε από τη σφαίρα παρακολούθησης του FBI, αλλά συνελήφθη τον Φεβρουάριο του 2000 για εμπορία χαπιών έκστασης μαζί με την οικογένειά του και φυλακίστηκε. Επρόκειτο να αποφυλακιστεί το 2019, αλλά τελικά αυτό έγινε πρόωρα τον Σεπτέμβριο του 2017. 

Μετά την αποφυλάκιση του, ο Γκραβάνο απασχόλησε ιδιαίτερα τα μέσα, συμμετέχοντας σε κινηματογραφικά πρότζεκτ. Η Κάρεν Γκραβάνο, κόρη του Σάμι, συμμετείχε επίσης στο πολύ επιτυχημένο ριάλιτι Mob Wives, το οποίο προκάλεσε και άλλες αντιδράσεις από την οικογένεια της Κολούτσι.  Το 2020, ο Γκραβάνο ξεκίνησε δικό του κανάλι στην διαδικτυακή πλατφόρμα YouTube, συνεργάστηκε με τον Μάικλ Φραντσίζ και έγινε αρκετά δημοφιλής εκεί.

Παραπομπές
----------

1. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 23  Μαΐου 2020.
2. 1 2 3  «Salvatore Gravano». *Encyclopedia Britannica*.
3. 1 2 3  «John Gotti Biography». *Encyclopedia Britannica*.
4. ↑  «Mob rat "Sammy the Bull" Gravano spills Gambino secrets».
5. ↑  «Underboss: Sammy Gravano's story».
6. ↑  «Mob Justice: Gender». *The Guardian*.
7. ↑  «Mafia turncoat gets 20 years for running ecstasy ring». *The New York Times*.
8. ↑  Love. Graziano, Renee. D'Avanzo, Drita. Facciolo, Carla. Gravano, Karen. Rizzo, Ramona. Big Ang. Majewski, (2013), *Mob wives.*, Viacom International, Inc, ανακτήθηκε στις 2021-04-17
9. ↑  «No Bull! Ex Gambino crime family underboss Sammy Gravano's podcast debuting this week». *NY daily news*.

Εξωτερικοί σύνδεσμοι
--------------------

* Πολυμέσα σχετικά με το θέμα  Sammy Gravano στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 79140890
* LCCN: n92040897
* ISNI: 0000 0000 7836 3902
* GND: 120011069
* SUDOC: 035295538
* BNF: cb131798744 (data)
* NDL: 00712648

 |

 |